
Parlamentul  României

Camera  Deputaţilor

Comisia pentru industrii si servicii





                 Bucureşti, 28.03.2007








                    Nr.23/72/2007
AVIZ

asupra proiectului de Legea pentru modificarea Legii nr.50/1991 privind autorizarea executării construcţiilor şi unele măsuri pentru realizarea locuinţelor



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu proiectul de Lege pentru modificarea Legii nr.50/1991 privind autorizarea executării construcţiilor şi unele măsuri pentru realizarea locuinţelor, transmis cu adresa nr. P.L.x 143 din 19 martie 2007, înregistrat sub nr.23/72 din 20 martie 2007.


Proiectul de lege a fost adoptat de Senat, în şedinţa din 14 martie 2007, pe baza propunerii legislative a domnilor deputaţi Rareş Mănescu şi Mihăiţă Calimente şi a domnului senator Mario Ovidiu Oprea, membrii ai Partidului Naţional Liberat.



Propunerea legislativă a fost avizată favorabil de Consiliul Legislativ cu nr.1332 din 7 octombrie 2006 cu observaţii şi propuneri.



Examinarea proiectului de lege a avut loc în şedinţa comisiei din data de 28 martie 2007. 


La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege în forma adoptată de Senat.



În raport de obiectul şi conţinutul său, proiectul de lege face parte din categoria legilor organice.



În conformitate cu prevederile art.75 alin.(1) şi (3) din Constituţia României, republicată, Camera Deputaţilor este Cameră decizională.

PREŞEDINTE,
Iulian Iancu
Consilier parlamentar, Daniel Bădina

Expert parlamentar, Isabela Robe

